Tamaulipasa
Tamaulipasa (spāņu: Tamaulipas, izrunā: [tamauˈlipas]), oficiāli Brīvais un suverēnais Tamaulipasas štats (Estado Libre y Soberano de Tamaulipas), ir viens no 31 Meksikas štatiem, kas atrodas valsts ziemeļaustrumos. Rietumos no tā atrodas Nuevoleona, dienvidrietumos Sanluisa Potosi, dienvidos Verakrusa de Ignasio de la Ljave, austrumos Meksikas līcis, ziemeļos robežojas ar ASV Teksasas štatu. Tamaulipasas štata platība ir 79 829 km², kas ir 4 % no Meksikas kopējās teritorijas. Saskaņā ar 2010. gada tautas skaitīšanas datiem iedzīvotāju skaits bija 3 268 554 cilvēki. Štata administratīvais centrs ir Sjudadviktorija.